turjo4nis/wikipedia-bn-dump-20250701 huggingface dataset:
বিভা চিব্বর

বিভা চিব্বর একজন ভারতীয় অভিনেত্রী এবং থিয়েটার শিল্পী যিনি টিভি অনুষ্ঠান এবং হিন্দি ছবিতে অভিনয় করেন।  তিনি বিভিন্ন টেলিভিশন ধারাবাহিকে অভিনয়ের জন্য সুপরিচিত। তিনি স্বপ্না বাবুল কা...বিদাই, মিসেস কৌশিক কি পাঁচ বহুয়ে এবং কসম তেরে পেয়ার কি  ইত্যাদি ধারাবাহিকে কাজের জন্য স্মরণীয়। টিভি অভিনেতা পুরু চিব্বর তার ছেলে।

জীবনী 
বিভা ১৯৮৬ সালে ন্যাশনাল স্কুল অফ ড্রামা থেকে অভিনয়ে স্নাতক ডিগ্রি অর্জন করেন। তারপর থেকে, তিনি ব্যারি জন, অমল আল্লানা, কীর্তি জৈন, অনুরাধা কাপুর প্রসন্ন এবং আরও অনেক নাট্যকার ও পরিচালকের সাথে কাজ করেছেন। এরপর তিনি এনএসডি-র একটি শাখা থিয়েটার ইন এডুকেশনে শিক্ষক হিসেবে যোগদান করেন। তিনি শিশুদের পাশাপাশি প্রাপ্তবয়স্কদেরও অভিনয় শিখিয়েছেন।

চলচ্চিত্র ও টেলিভিশনে আসার আগে, তিনি মূলত থিয়েটারে অভিনয়ের প্রতি আগ্রহী ছিলেন। তিনি পরিচালক মধুশ্রী দত্তের সাথে "সেভেন আইল্যান্ড অ্যান্ড আ মেট্রো" তথ্যচিত্রে কাজ করেছেন। বিভা দেশের সেরা অভিনেতা যেমন শাহরুখ খান, রানী মুখার্জি, রণবীর কাপুর, আসিন প্রমুখের সহ অভিনেত্রী হিসাবে কাজ করেছেন, । 

বেশ কয়েক বছর ধরে বিভা অভিনেতাদের কথাসাহিত্য এবং অভিনয়ে প্রশিক্ষণ দিচ্ছেন। নার্গিস ফাখরি, ডায়ানা পেন্টি এবং গিসেল মন্টেইরো ইত্যাদি সুপরিচিত অভিনেত্রীরা তার ছাত্রী ছিলেন।

চলচ্চিত্র তালিকা

টেলিভিশন

চলচ্চিত্র

তথ্যসূত্র 

ভারতীয় মঞ্চ অভিনেত্রী
রাষ্ট্রীয় নাট্য বিদ্যালয়ের প্রাক্তন শিক্ষার্থী
জন্মের বছর অনুপস্থিত (জীবিত ব্যক্তি)
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
হিন্দি চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় ধারাবাহিক নাটকের অভিনেত্রী
মুম্বইয়ের অভিনেত্রী
জীবিত ব্যক্তি
ভারতীয় টেলিভিশন অভিনেত্রী
জলি চিরায়ত

জলি চিরায়ত একজন ভারতীয় অভিনেত্রী। ইনি মূলত মালায়ালম চলচ্চিত্র জগতে অভিনয়ের জন্য পরিচিত। লিজো জোসে পেলিসেরি পরিচালিত অঙ্গামালি ডায়েরিজ ছবিতে অভিনয়ের মাধ্যমে তার অভিনেত্রী জীবনের সূচনা হয় ।

প্রাথমিক এবং ব্যক্তিগত জীবন 
জলির জন্ম মহারাষ্ট্রের নাসিকে। তার পিতা নাম লোনা চিরায়থ একজন ব্যবসায়ী এবং তার মায়ের নাম লিলি লোনা। তারা দুজনেই মূলত কেরালার ত্রিশুরের বাসিন্দা ছিলেন। জলির প্রাথমিক জীবনের সিংহভাগ অংশ কেটেছে ভারতের বাইরে। জলি ১৯৯৬ থেকে ২০১০ সাল পর্যন্ত সংযুক্ত আরব আমিরাতের শারজায় বসবাস করতেন। তিনি আলমরাইতে একজন বিক্রয় পেশাদার ছিলেম এবং এছাড়াও তিনি শারজাহের আল ফয়সাল ফটোগ্রাফি স্টুডিওতে কাজ করতেন। তার লিখিত আত্মজীবনীমূলক বইয়ের শিরোনাম ছিল বার্নিং সিজ। এই বইটি ২০২৩ সালের শারজাহ আন্তর্জাতিক বইমেলায় প্রকাশিত হয়েছিল।

চলচ্চিত্র তালিকা

পুরস্কার 

 ২০২১- কেরালা রাজ্য চালচিত্র একাডেমি, কেরালা রাজ্য টেলিভিশন পুরস্কার, দ্বিতীয় সেরা অভিনেত্রী - কোম্বালের জন্য

তথ্যসূত্র 

২১শ শতাব্দীর ভারতীয় অভিনেত্রী
কোচির অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
১৯৬৯-এ জন্ম
মালয়ালম চলচ্চিত্র অভিনেত্রী
মালয়ালী ব্যক্তি
চিত্রা (অভিনেত্রী)

চিত্রা (২১ মে ১৯৬৫ - ২১ আগস্ট ২০২১) বা শ্রুতি চিত্রা ছিলেন ভারতীয় চলচ্চিত্র জগত, বিশেষ করে দক্ষিন ভারতীয় চলচ্চিত্র জগতের একজন পরিচিত মুখ। তিনি মূলতঃ মালায়ালাম এবং তামিল চলচ্চিত্রে তার কাজের জন্য সর্বাধিক পরিচিত।  বিভিন্ন ভাষা মিলিয়ে তিনি প্রায় ১০০টিরও বেশি ছবিতে অভিনয় করেছিলেন।[ তথ্যসূত্র প্রয়োজন ] তার প্রথম ছবি ছিল ১৯৮৩ সালে মুক্তিপ্রাপ্ত "আটকলসম" । এই সিনেমাতে তিনি প্রেম নাজির এবং মোহনলালের সাথে অভিনয় করেছিলেন।  একটি তেল কোম্পানির বিজ্ঞাপনে অভিনয় করে তিনি প্রভূত খ্যাতি অর্জন করেছিলেন বলে তাকে নল্লেন্নাই চিত্রা নামে ডাকা শুরু হয়েছিল।

ব্যক্তিগত জীবন এবং মৃত্যু 
চিত্রা ১৯৬৫ সালে কোচিতে জন্মগ্রহণ করেন। মাধবন এবং দেবীর তিন সন্তানের মধ্যে তিনি ছিলেন দ্বিতীয় সন্তান। তার বড় বোনের নাম দীপা এবং তার এক ছোট বোন ছিল যার নাম দিব্যা। তিনি চেন্নাইয়ের আইসিএফ উচ্চ মাধ্যমিক বিদ্যালয়ে পড়াশোনা করে করেছিলেন।  তিনি দশম শ্রেণী পর্যন্ত পড়াশোনা করেছেন। অতঃপর সিনেমা জগতে ব্যস্ত হয়ে পড়ায্র কারনে তিনি এর বেশি পড়াশোনা চালিয়ে যেতে পারেননি।

১৯৯০ সালে চিত্রা বিজয়রাঘবনকে বিয়ে করেছিলেন। তাদের একটি কন্যা সন্তান রয়েছে, যার নাম মহালক্ষ্মী। ১৯৯২ সালে মহালক্ষ্মীর জন্ম হয়। বিয়ের পর চিত্রা চলচ্চিত্র জগত থেকে অবসর নেন। তিনি তার পরিবারের সাথে চেন্নাইয়ের শালিগ্রামমে থাকতেন। চলচ্চিত্রে জগত থেকে অবসর নিলেও তিনি তামিল ধারাবাহিকে অভিনয় চালিয়ে যাচ্ছিলেন।  ২০২১ সালের ২১ আগস্ট তারিখে চেন্নাইতে থাকাকালীন হঠাৎ হৃদরোগে আক্রান্ত হয়ে তিনি পরলোক গমন করেন।

আংশিক চলচ্চিত্র তালিকা

মালায়ালাম চলচ্চিত্র

তামিল চলচ্চিত্র

তেলুগু চলচ্চিত্র

কন্নড় চলচ্চিত্র

হিন্দি চলচ্চিত্র

টেলিভিশন 

 মানসী (দূরদর্শন মালায়লাম)
 কাইলাভু মনসু (সান টিভি) কাঞ্চনার চরিত্রে
 আসাইগাল
 উদ্যোগস্থান
 সারিয়ুম ইল্লাই থাপ্পুম ইল্লাই - মাইক্রো থোডার ম্যাক্রো সিন্থনাইগাল
 নাগাম্মা (তেলুগু) ইন্দ্রাণী চরিত্রে
 অরুন্ধতীর চরিত্রে কানাভারুকাগা (সান টিভি)
 মালারগাল (সান টিভি) ইন্দিরা চরিত্রে

তথ্যসূত্র 

২০২১-এ মৃত্যু
১৯৬৫-এ জন্ম
হিন্দি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
ভারতীয় টেলিভিশন অভিনেত্রী
তেলুগু টেলিভিশনের অভিনেত্রী
তামিল টেলিভিশনের অভিনেত্রী
কোচির অভিনেত্রী
তেলুগু চলচ্চিত্র অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
উৎসবিহীন তথ্যসহ সকল নিবন্ধ
ভি জে চিত্রা

চিত্রা কামরাজ (২ মে ১৯৯২ – ৯ ডিসেম্বর ২০২০), যিনি ভি জে চিত্রা নামেই বেশি পরিচিত ছিলেন, তিনি একজন ভারতীয় টেলিভিশন অভিনেত্রী ও উপস্থাপিকা।  তিনি তামিল টিভি ধারাবাহিক পান্ডিয়ান স্টোরসে  তার চরিত্রের জন্য বিশেষভাবে জনপ্রিয়তা অর্জন করেন এবং কলস (২০২১) চলচ্চিত্রের মাধ্যমে রূপালী পর্দায় তার অভিনয় জীবন শুরু করেন। তিনি বিলায়দু ভ্যাগাই সুডু (২০১২), সাত্তাম সলভাথু এন্না (২০১৩), সারাভানন মীনাচি (সিজন ২) (২০১৩-২০১৬), নোডিকু নদি আথিরাদি (২০১৪), ওর সুথালাম বানগা (২০১৪), মান্নান মাগাল (২০১৪), এন সাময়াল আরাইয়িল (২০১৪), অস্থি কমেডি কুস্তি (২০১৪), পাপিয়া (২০১৪-২০১৮), ডার্লিং ডার্লিং (২০১৬-২০১৭), ডান্স জোডি ডান্স (সিজন ১) (২০১৬-২০১৭), সারাভানন মীনাচি (সিজন ৩) (২০১৭), ভেলুনাচি (২০১৮) এবং পান্ডিয়ান স্টোরস (২০১৮-২০২০)-এর মতো জনপ্রিয় টেলিভিশন অনুষ্ঠান ও টেলি ধারাবাহিকে কাজ করেছেন।

৯ ডিসেম্বর ২০২০ তারিখে, চিত্রাকে নাজারেথপেট্টাইয়ের একটি হোটেল কক্ষে মৃত অবস্থায় পাওয়া যায়। বলা হয় যে তিনি নিজেকে ফাঁসিতে ঝুলিয়ে আত্মহত্যা করা হয়েছিল । ১৫ ডিসেম্বর ২০২০ তারিখে, তার স্বামী হেমন্ত রবিকে আত্মহত্যায় প্ররোচনা দেওয়ার অভিযোগে গ্রেপ্তার করা হয়। পুলিশ এখনও মামলাটি তদন্ত করছে।

কর্মজীবন 
চিত্রা কামরাজ ১৯৯২ সালের ২রা মে চেন্নাইতে জন্মগ্রহণ করেন। অভিনয়ে আসার আগে তিনি একজন টেলিভিশন উপস্থাপিকা ছিলেন।  তাকে প্রথমবার উপস্থাপকের ভূমিকায় দেখে অভিনেত্রী রাধিকা সরথকুমার চিত্রাকে অভিনেত্রী নিরোশা এবং নলিনীর সঙ্গে চিন্না পাপা পেরিয়া পাপা (২০১৬) ধারাবাহিকে অভিনয়ের সুযোগ দেন। ধারাবাহিকটির সাফল্যের পর তিনি সারাভানন মীনাচি এবং ভেলুনাচি-সহ আরও বেশ কয়েকটি ধারাবাহিকে অভিনয়ের সুযোগ পান। পান্ডিয়ান স্টোরস-এ তিনি মুল্লাই চরিত্রে অভিনয় করেছিলেন। তার মৃত্যুর পর তার চরিত্রে প্রথমে অভিনেত্রী কাব্য আরিভুমণি এবং পরে অভিনেত্রী লাভণ্য অভিনয় করেন। 

২০১৯ সালের মাঝামাঝি সময়ে, চিত্রা কলস (২০২১) চলচ্চিত্রে অভিনয়ের জন্য চুক্তিবদ্ধ হন, যেখানে তিনি একজন বিজনেস প্রসেস আউটসোর্সিং (বিপিও) কর্মীর চরিত্রে অভিনয় করেন। ছবিটির শুটিং ২০১৯ সালের শেষের দিকে সম্পন্ন হয়।  এটি চিত্রার অভিনীত একমাত্র চলচ্চিত্র।

ব্যক্তিগত জীবন 
২০২০ সালের আগস্ট মাসে চিত্রা ব্যবসায়ী হেমন্ত রবির সঙ্গে বাগদান সম্পন্ন করেন এবং অক্টোবরে তাদের বিবাহকে রেজিস্ট্রির মাধ্যুমে আইনত নথিবদ্ধ ক্রা হয়। তাদের আনুষ্ঠানিক বিবাহ ২০২১ সালের ফেব্রুয়ারিতে হওয়ার কথা ছিল।

চলচ্চিত্র তালিকা

টেলিভিশন পরিবেশনা

চলচ্চিত্রে উপস্থিতি

পুরস্কার

মৃত্যু 
৯ ডিসেম্বর ২০২০ তারিখে, সকাল ৯:৩২ মিনিটে চেন্নাইয়ের নাজারেথপেট্টাই এলাকার একটি হোটেল কক্ষে চিত্রাকে মৃত অবস্থায় পাওয়া যায়। ময়নাতদন্তের প্রতিবেদনে জানা যায় যে চিত্রা গলায় ফাঁসি দিয়ে আত্মহত্যা করেছেন।   ১৫ ডিসেম্বর ২০২০ তারিখে, তার স্বামী হেমন্ত রবিকে সন্দেহভাজন হিসেবে গ্রেপ্তার করা হয় এবং ফৌজদারি অপরাধের অভিযোগ আনা হয়। পুলিশ এখনও পুরো ঘটনাটি তদন্ত করছে।

তথ্যসূত্র 

ভারতে ফাঁসিতে ঝুলে আত্মহত্যা
২০২০-এ আত্মহত্যা
তামিল টেলিভিশন অভিনেত্রী
চেন্নাইয়ের নারী মডেল
চেন্নাইয়ের অভিনেত্রী
২১শ শতাব্দীর ভারতীয় অভিনেত্রী
২০২০-এ মৃত্যু
১৯৯২-এ জন্ম
গুরলিন চোপড়া

গুরলিন চোপড়া, যিনি গুরলেন কৌর চোপড়া নামেও পরিচিত, ইনি একজন ভারতীয় অভিনেত্রী এবং মডেল। তিনি হিন্দি, তেলুগু, তামিল, মারাঠি, কন্নড়, পাঞ্জাবি ইত্যাদি বিভিন্ন ভাষাভাষীর ছবিতে অভিনয় করেছেন।

জীবনের প্রথমার্ধ 
গুরলীন চোপড়া তার ছোটবেলায় মিস চণ্ডীগড় নামক স্থানীয় সৌন্দর্য প্রতিযোগিতার জন্য নির্বাচিত হয়েছিলেন। এরপর তিনি তার বন্ধুদের পরামর্শ অনুযায়ী মডেলিং করার চেষ্টা করেন এবং পর্বরতীকালে চলচ্চিত্র জগুতে অভিনেত্রী হিসাবে যোগদানের সিদ্ধান্ত নেন।

কেরিয়ার 
গুরলিন চোপড়া ১৯৯৯ সালে সুরজিৎ বিন্দ্রাখিয়ার "তেদি তেদি তকদি তুমি" গানের মাধ্যমে মডেল হিসেবে আত্মপ্রকাশ করেন। পরে, তিনি হিন্দি চলচ্চিত্র চলচ্চিত্র "ইন্ডিয়ান বাবু" তে অভিনয়ের মাধ্যমে চলচ্চিত্র জগতে পদার্পন করেন। এরপর, তিনি "কুছ তো গডবড হ্যায়" সিনেমায় একজন অনাথ মেয়ে রিয়া চরিত্রে অভিনয় করেন। গুরলিন চোপড়া তেলুগু চলচ্চিত্র জগতে আত্মপ্রকাশ করেন "আয়ুধম" (২০০৩)   সিনেমার মাধ্যমে এবং পরবর্তীতে বহু তেলুগু, কন্নড় ও তামিল ছবিতে কাজ করেন। তিনি "মন্মথা" সিনেমায় দ্বৈত চরিত্রে অভিনয় করেন। তার অভিনয় সম্পর্কে সিফি -এর পক্ষ থেকে ইতিবাচক মন্তব্য করা হয়। এবং রেডিফ এর পক্ষ থেকে তার দ্বৈত চরিত্রে অভিনয়ের প্রসংশা করা হয়। ২০০৪ সালে, তিনি তার প্রথম তামিল চলচ্চিত্র "থুল্লালে"-এ চুক্তিবদ্ধ হন এবং শুটিং সম্পন্ন করেন, তবে এটি মুক্তি পায় ২০০৭ সালে। পরবর্তীতে তিনি পাঞ্জাবি চলচ্চিত্রে অভিনয় শুরু করেন। অভিনেতা বাব্বু মানের সাথে তার অভিনীত "হাশর" সিনেমাটি বক্স অফিসে সাফল্য পায়। দীর্ঘ বিরতির পর, তিনি ২০০৯ সালে "কোনসিমালো চিত্তেম্মা কিত্তায়া" নামক তেলুগু ছবিতে অভিনয় করেন।   এছাড়া, তিনি একটি থ্রিডি তেলুগু হাস্যরসাত্মক প্রেমধর্মী ছবি "বাস্তবম"-এও অভিনয় করেন।

২০১৫ সালের মে মাসে তিনি তার প্রথম মারাঠি সিনেমা শিনমার জন্য শুটিং শুরু করেন।

চলচ্চিত্র তালিকা

তথ্যসূত্র 

জন্মের বছর অনুপস্থিত (জীবিত ব্যক্তি)
হিন্দি চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
মারাঠি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
জীবিত ব্যক্তি
চণ্ডীগড়ের অভিনেত্রী
মায়া চৌধুরী

মায়া চৌধুরী একজন ভারতীয় অভিনেত্রী যিনি মূলত মণিপুরী চলচ্চিত্রে অভিনয় করেন।  ২০২৩ সালের তথ্য অনুযায়ী তিনি মণিপুরের প্রথম সমকামী  সিনেমা, "ওয়াননেস" -এর মুখ্য চরিত্রে অভিনয় করছেন। 

তার অভিনীত কয়েকটি উল্লেখযোগ্য চলচ্চিত্র হল বসন্তগী নোঙ্গাল্লামদাই (তিন ভাগের একটি চলচ্চিত্র), লাম্বিদুদেই, টোয়েন্টী ফার্স্ট সেঞ্চুরি'স কুন্তি, টমথিন শিজা, ইমোইনু এবং পান্ডাম আমাদা ।

কর্মজীবন 
১৯৯৮ সালে, মায়া চৌধুরী লাইমায়ুম বাঙ্কা শর্মা পরিচালিত ছবি মিচাক -এর মাধ্যমে অভিনয়ে আত্মপ্রকাশ করেন। সেই বছরের শেষের দিকে, তিনি মিস মণিপুর ১৯৯৮ প্রতিযোগীতায় অংশগ্রহণ করেন। সেই প্রতিযোগীতায় তিনি তৃতীয় স্থান অধিকার করেন এবং আরও ৫টি পার্শ্ব-পুরস্কার জিতে নেন। বিয়ের আগে তার আরও দুটি রূপালী পর্দার ছবি মুক্তি পায়।

বিয়ের পর তিনি "বসন্তগী নোঙ্গাল্লামদাই" এবং "কুন্তি" এর মতো চলচ্চিত্রের মাধ্যমে অভিনয় জগতে ফিরে আসেন। তার অভিনয় জগতে প্রত্যাবর্তনের জন্য তিনি তার স্বামী এবং পারবারিক সমর্থনকে কৃতিত্ব দিয়েছেন।

লেইখামটন, ইমোইনু, টমথিন শিজা, হিয়াই,  এবং পান্ডাম আমাদা-এর মতো ছবিতে অভিনয়ের মাধ্যমে মায়ার চলচ্চিত্র জগতে পুনঃপ্রবেশ হয়। এর মধ্যে পান্ডাম আমাদা বিশেষ উল্লেখযোগ্য, যা ২০১৯ সালের ১৮তম আন্তর্জাতিক ঢাকা চলচ্চিত্র উৎসব, ১৮তম থার্ড আই এশিয়ান চলচ্চিত্র উৎসব, মুম্বাই, এবং ২০২০ সালের টোকিও লিফট-অফ চলচ্চিত্র উৎসবে প্রদর্শনের জন্য নির্বাচিত হয়েছিল।

২০২৩ সালের মধ্যে, মায়া প্রিয়কান্ত লাইশ্রাম পরিচালিত "ওয়াননেস"  ছবির চিত্রগ্রহনের কাজ সম্পন্ন করেছেন। এটি উত্তর-পূর্ব ভারতের মণিপুরে নির্মিত প্রথম সমকামী বিষয়ধর্মী চলচ্চিত্র। ছবিটি যা একজন মণিপুরী সমকামী যুবকের কথিত সম্মান রক্ষার্থে হত্যার ঘটনার উপর ভিত্তি করে নির্মিত হয়েছে। ছবিতে তাকে একজন নায়ক হিসেবে দেখা যাবে।

নির্বাচিত চলচ্চিত্র তালিকা

তথ্যসূত্র 

জন্মের বছর অনুপস্থিত (জীবিত ব্যক্তি)
২১শ শতাব্দীর ভারতীয় অভিনেত্রী
মণিপুরের অভিনেত্রী
ভারতীয় চলচ্চিত্র অভিনেত্রী
ইম্ফলের ব্যক্তি
মৈতৈ ব্যক্তি
জীবিত ব্যক্তি
রীনা চৌধুরী (অভিনেত্রী)

রীনা চৌধুরী একজন ভারতীয় অভিনেত্রী, পরিচালক এবং লেখিকা, যিনি বাংলা চলচ্চিত্র জগতের সাথে যুক্ত। ১৯৯০-এর দশকের তিনি বাংলা সিনেমায় প্রাণবন্ত এবং স্পষ্টবাদী মেয়ের চরিত্রে অভিনয়ের জন্য পরিচিত ছিলেন। তার বাবা ছিলেন সম্মানিত চলচ্চিত্র নির্মাতা অঞ্জন চৌধুরীর। পিতার পরামর্শে বাংলা চলচ্চিত্রে রীনার বর্ণাঢ্য কর্মজীবন শুরু হয়।  রঞ্জিত মল্লিক অভিনীত ১৯৮৪ সালের ব্লকবাস্টার সিনেমা শত্রু ছবিতে শিশুশিল্পী হিসেবে তার অভিষেক ঘটে।   ১৯৯২ সালে  রীনামায়া মমতা চলচ্চিত্রে একটি ছোট ভূমিকায় অভিনয় করেন যেখানে প্রবীণ অভিনেত্রী সাবিত্রী চ্যাটার্জী এবং তার বড় বোন চুমকি চৌধুরী ও অভিনয় করেছিলেন। মুখ্য চরিত্রাভিনেত্রী হিসাবে রীনা চৌধুরীর প্রথম সফলতা আসে গীত সঙ্গীত চলচ্চিত্রের মাধ্যমে। এই সিনেমাতে তিনি একজন ধনী ব্যবসায়ীর আদরের এবং একগুঁয়ে মেয়ে রেখার চরিত্রে অভিনয় করেছিলেন। ১৯৯৪ সালের এই ছবিতে, রীনা বাংলা সিনেমার অনেক জনপ্রিয় অভিনেতা যেমন রঞ্জিত মল্লিক, সাবিত্রী চ্যাটার্জি, শুভেন্দু চ্যাটার্জি, অভিষেক চ্যাটার্জি এবং তার বড় বোন চুমকি চৌধুরী সাথে কাজ করেছিলেন,  ।[ তথ্যসূত্র প্রয়োজন ] ১৯৯৬ সালের পূজা চলচ্চিত্রটি তার অভিনয় জীবনের একটি গুরুত্বপূর্ণ মাইলফলক হিসেবে চিহ্নিত। এই চলচ্চিত্রে তিনি একজন বিশ্বস্ত এবং নিবেদিতপ্রাণ দাসীর চরিত্রে অভিনয় করেছিলেন যার মনোভাব ছিল বিদ্রোহী, স্পষ্টবাদী।[ তথ্যসূত্র প্রয়োজন ] মেজোবউ, শ্রীমান ভূতনাথ, মুখ্যমন্ত্রী এবং লোফারের মতো চলচ্চিত্রে  অভিনয়ের মাধ্যমে তার চলচ্চিত্র জীবনের নূতন সূচনা হয়। এইসমস্ত বেশিরভাগ সিনেমারই প্রযোজনা করেছিলেন অঞ্জন চৌধুরী ।

অভিনয়ের পাশাপাশি, রীনা চৌধুরী নিজেকে একজন বহুমুখী চলচ্চিত্র পরিচালক এবং লেখিকা হিসেবেও গড়ে তুলেছেন। ২০১৮ সালের কল্পতরু চলচ্চিত্রের মাধ্যমে তিনি বাংলা চলচ্চিত্র জগতে এক অমোচনীয় ছাপ রেখে গেছেন।[ উদ্ধৃতি প্রয়োজন ] তিনি জি বাংলার বাংলা ধারাবাহিক এরাও শত্রুতে কাজ করেছিলেন।

ব্যক্তিগত জীবন 
রীনা ১৯৭৪ সালে পরিচালক অঞ্জন চৌধুরী এবং তাঁর স্ত্রী জয়শ্রী চৌধুরীর ঘরে জন্মগ্রহণ করেন। তিনি তিন ভাইবোনের মধ্যে রীনা দ্বিতীয়। তার বড় বোন চুমকি চৌধুরী বাংলা চলচ্চিত্র জগতের একজন বিশিষ্ট অভিনেত্রী। তার ছোট ভাই প্রয়াত সন্দীপ চৌধুরী পরিচালক হিসেবে তাদের বাবার পদাঙ্ক অনুসরণ করেছিলেন।

লোকনাট্য নাটক স্বাধীন ভারতে পরাধীন ভালোবাসার শুটিংয়ের সময় অভিনেতা রাহুল গোস্বামীর সাথে রীনার দেখা হয়। পরে তারা বিবাহবন্ধনে আবদ্ধ হন। এই দম্পতির একটি কন্যা সন্তান রয়েছে।

রীনা বরাবরই লেখা এবং পরিচালনার প্রতি তার আগ্রহ প্রকাশ করেছেন। রীনা বর্তমানে তার পরিচালিত সোহাগ রাত চলচ্চিত্রের কাজে ব্যাস্ত রয়েছেন।

চলচ্চিত্র তালিকা 
● শত্রু (১৯৮৪)

● মায়া মমতা (১৯৯৩)

● আব্বাজান (১৯৯৪)

● গীতসংগীত (১৯৯৪)

● মেজো বউ (১৯৯৫)

● পূজা (১৯৯৬)

● বোরো বউ (১৯৯৭)

● লোফার (১৯৯৭)

● শ্রীমান ভূতনাথ (১৯৯৭)

● সান্তান (১৯৯৯)

● মেজোবাবু (২০০৯)

● বলিদান (২০১০)

● দিদিভাই (২০১০)

● ক্যাবলার বিয়ে (২০১৩)

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
২১শ শতাব্দীর ভারতীয় অভিনেত্রী
বাংলা চলচ্চিত্র অভিনেত্রী
কলকাতার অভিনেত্রী
ভারতীয় চলচ্চিত্র অভিনেত্রী
নওহিদ সাইরুসি

নওহিদ সাইরুসি একজন ভারতীয় অভিনেত্রী, মডেল এবং ভিজে।

জীবনের প্রথমার্ধ 
সাইরাসি মুম্বাইতে এক পার্সি জরথুষ্ট্রীয় পরিবারে জন্মগ্রহণ করেন। তিনি জেবি ভাছা গার্লস হাই স্কুল থেকে পড়াশোনা করেন এবং জয় হিন্দ কলেজ থেকে ব্যবসায ব্যবস্থাপনায় স্নাতক ডিগ্রি অর্জন করেন।

কর্মজীবন 
স্কুলে পড়ার সময়ই নওহিদ ধারা রিফাইন্ড অয়েলের একটি বিজ্ঞাপনে অভিনয় করেছিলেন। পরবর্তীকালে, তিনি হেড অ্যান্ড শোল্ডার্স, ব্রিটানিয়া লিটল হার্টস বিস্কুট এবং আয়ুর্বেদিক কনসেপ্টস (বর্তমানে হিমালয়) এর বিভিন্ন বিজ্ঞাপনে কাজ করেছিলেন।

তিনি বেশ কয়েকটি মিউজিক ভিডিওতেও অভিনয় করেছেন; পিয়া বাসন্তী গানটি তাদের মধ্যে উল্লেখযোগ্য।
তিনি ২০০৩ সালে উদয় চোপড়া অভিনীত পদম কুমারের হিন্দি ছবি সুপারি-তে অভিনয়ের মাধ্যমে চলচ্চিত্র জগতে আত্মপ্রকাশ করেন। পরবর্তীকালে, বিক্রম ভাট ইন্তেহার সিনেমায় অস্মিত প্যাটেলের বিপরীতে অভিনয়ের জন্য তাকে বেছে নেন। এরপর তিনি যুব-কেন্দ্রিক টেলি-ধারাবাহিক "হিপ হিপ হুররে" তে কাজ করেন। ২০০৪ সালে, সাইরুসি তরুন কুমারের সাথে তেলুগু চলচ্চিত্র সখিয়া-তে অভিনয় করেছিলেন।

তিনি সহ-অভিনেত্রী কোয়েল পুরির সাথে ইন্ডিয়া ফ্যাশন উইক এবং অ্যালেন সলি ফ্যাশন শোতে অংশ নিয়েছিলেন। ২০০৭ সালে, তিনি মনীশ ঝা পরিচালিত লাইফ মে কাভি কাভি, এডিএ.. "আ ওয়ে অফ লাইফ", এবং আনোয়ার-এ কাজ করেছিলেন। একই বছর তিনি লকীর-এও কাজ করেন।

২০০৯ সালে তিনি কিসান ও কুরবান এবং ২০১২ সালে পূরব কোহলি এবং কবিশ মিশ্রের সাথে কুছ স্পাইস টু মেক ইট মিঠা ছবিতে অভিনয় করেছিলেন।

ব্যক্তিগত জীবন 
তিনি ৫ জানুয়ারী ২০১৭ তারিখে রুস্তম কন্ট্রাক্টরকে বিয়ে করেন

অ্যালবাম

চলচ্চিত্র তালিকা

চলচ্চিত্র

টেলিভিশন

ওয়েব সিরিজ

তথ্যসূত্র 

জয় হিন্দ কলেজের প্রাক্তন শিক্ষার্থী
২১শ শতাব্দীর ভারতীয় অভিনেত্রী
ভারতীয় আপাতবাস্তব টেলিভিশন অনুষ্ঠানে অংশগ্রহণকারী
হিন্দি টেলিভিশন অভিনেত্রী
তেলুগু চলচ্চিত্র অভিনেত্রী
হিন্দি চলচ্চিত্র অভিনেত্রী
ভারতীয় ওয়েব ধারাবাহিক অভিনেত্রী
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
মুম্বইয়ের পারসি ব্যক্তি
মুম্বইয়ের অভিনেত্রী
১৯৮২-এ জন্ম
জীবিত ব্যক্তি
মূল্যানুসারী কর

মূল্যানুসারী কর বলতে পরিসম্পদ, সম্পত্তি বা লেনদেনের মূল্যের উপর ভিত্তি করে ধার্যকৃত এক ধরনের করকে বোঝায়। সাধারণত এটিকে লেনদেনের মুহূর্তে আরোপ করা হয়, যেমন বিক্রয় কর বা মূল্য সংযোজন কর। এছাড়া মূল্যানুসারী কর বার্ষিক ভিত্তিতেও আরোপিত হতে পারে, যেমন স্থাবর বা ব্যক্তিগত সম্পত্তি কর কিংবা এটিকে অন্য কোনও তাৎপর্যপূর্ণ ঘটনার প্রেক্ষিতে আরোপ করা হতে পারে যেমন উত্তরাধিকার কর, প্রবাসীকরণ কর, শুল্ক, ইত্যাদি। কিছু কিছু দেশে স্ট্যাম্প শুল্ক/কর (আইন দলিলপত্র লেখার উপর কর) মূল্যানুসারী কর হিসেবে আরোপ করা হয়। মূল্যানুসারী করকে ইংরেজিতে অ্যাড ভ্যালোরেম ট্যাক্স (Ad valorem tax) বলে, যেখানে "অ্যাড ভ্যালোরেম" একটি লাতিন পদগুচ্ছ যার অর্থ "মূল্য অনুসারে"।

মূল্যানুসারী কর সরকারের আয়ের অন্যতম গুরুত্বপূর্ণ ও স্থিতিশীল উৎস। এটি করের বোঝা সবার মধ্যে লেনদেনের মূল্য অনুযায়ী বণ্টন করে দেয়। তবে সঠিক মূল্য নির্ণয় ও স্বল্প-আয়ের ব্যক্তিদের উপর নেতিবাচক প্রভাব এই করের দুইটি সমস্যা, তাই এই করের দক্ষ ও ন্যায্য ব্যবহারের জন্য সযত্ন ব্যবস্থাপনার প্রয়োজন হয়।

আরও দেখুন
 জর্জবাদ
 হেগ-সাইমন্স আয়
 জমির মূল্য কর

তথ্যসূত্র

বহিঃসংযোগ
 অ্যাড ভ্যালোরেম ট্যাক্স (মূল্যানুসারী কর) -  ইনভেস্টোপিডিয়া-তে আলোচনা (ইংরেজি)

হস্তান্তর কর
লাতিন আইনি পরিভাষা
সেন্ট্রাল কোস্ট মেরিনার্স ফুটবল ক্লাব

সেন্ট্রাল কোস্ট মেরিনার্স ফুটবল ক্লাব বা সেন্ট্রাল কোস্ট মেরিনার্স হল অস্ট্রেলিয়ার নিউ সাউথ ওয়েল্স অঙ্গরাজ্যের অবস্থিত গসফোর্ড শহরের একটি পেশাদার ফুটবল ক্লাব। এই ক্লাবটি বর্তমানে অস্ট্রেলিয়ার শীর্ষ স্তরের ফুটবল লিগ এ-লিগে প্রতিযোগিতা করে। এই ক্লাবটি ২০০৪ সালের ১লা নভেম্বর তারিখে প্রতিষ্ঠিত হয়েছে।

সম্মাননা

ঘরোয়া

এ-লিগ
এ-লিগ চ্যাম্পিয়নশিপ
বিজয়ী (৩): ২০১৩, ২০২৩, ২০২৪
রানার্স-আপ (৩): ২০০৬, ২০০৮, ২০১১
এ-লিগ প্রিমিয়ারশিপ
বিজয়ী (৩): ২০০৭–০৮, ২০১১–১২, ২০২৩–২৪
রানার্স-আপ (৩): ২০১০–১১, ২০১২–১৩, ২০২২–২৩

কাপ
অস্ট্রেলিয়া কাপ
রানার্স-আপ (১): ২০২১
এ-লিগ প্রাক-মৌসুম চ্যালেঞ্জ কাপ
বিজয়ী (১): ২০০৫
রানার্স-আপ (১): ২০০৬

মহাদেশীয়
এএফসি কাপ / এএফসি চ্যাম্পিয়ন্স লিগ ২
বিজয়ী (১): ২০২৩–২৪

আরও দেখুন
 সেন্ট্রাল কোস্ট মেরিনার্স ফুটবল ক্লাব (ডাব্লিউ-লিগ)
 সেন্ট্রাল কোস্ট মেরিনার্স একাডেমি

তথ্যসূত্র

বহিঃসংযোগ

 
 সেন্ট্রাল কোস্ট মেরিনার্স এফসি অ্যান্ড্রয়েড অ্যাপ্লিকেশন
 সেন্ট্রাল কোস্ট মেরিনার্সের ফলাফল

 
এ-লিগের পুরুষ ক্লাব
নিউ সাউথ ওয়েলসের ফুটবল ক্লাব
এএফসি চ্যাম্পিয়ন্স লিগ টু বিজয়ী
২০০৪-এ প্রতিষ্ঠিত ফুটবল ক্লাব
২০০৪-এ অস্ট্রেলিয়ায় প্রতিষ্ঠিত
চীনা অলিম্পিক কমিটি

চীনা অলিম্পিক কমিটি (; এছাড়াও সংক্ষেপে আইওসি কোড সিএইচএন দ্বারা পরিচিত) হলো চীনের জাতীয় অলিম্পিক কমিটি। এই সংস্থাটির ১৯১০ সালে প্রতিষ্ঠিত হয়েছে; প্রতিষ্ঠার ১২ বছর পর ১৯২২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর চীনের বেইজিংয়ে অবস্থিত।

বর্তমানে চীনা অলিম্পিক কমিটির সভাপতির দায়িত্ব পালন করছেন কাও চিদান, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন চিয়ান উ।

ইতিহাস
১৯১০ সালে চীনের বহু-ক্রীড়ার সর্বোচ্চ সংস্থা হিসেবে চীনা অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় বাইশ বছর পর চীন ১৯৩২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৮০ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

আরও দেখুন
 অলিম্পিকে চীন

তথ্যসূত্র

বহিঃসংযোগ
  
 এএনওসিতে চীনা অলিম্পিক কমিটি 
 অলিম্পিডিয়ায় চীনা অলিম্পিক কমিটি 
 অলিম্পিক.কমে চীনা অলিম্পিক কমিটি  

জাতীয় অলিম্পিক কমিটি
অলিম্পিকে চীন
চীনের ক্রীড়া পরিচালনা পরিষদ
১৯১০-এ চীনে প্রতিষ্ঠিত
১৯১০-এ প্রতিষ্ঠিত ক্রীড়া সংস্থা
জলজ স্তন্যপায়ী প্রাণী

জলজ স্তন্যপায়ী এবং আধা-জলজ স্তন্যপায়ী প্রাণী হল বিভিন্ন ধরণের স্তন্যপায়ী প্রাণী যারা আংশিক বা সম্পূর্ণরূপে জলাশয়ে বাস করে। এর মধ্যে রয়েছে সমুদ্রে বসবাসকারী বিভিন্ন সামুদ্রিক স্তন্যপায়ী প্রাণী, সেইসাথে ইউরোপীয় ভোঁদড়ের মতো বিভিন্ন স্বাদুপানির প্রজাতি। এরা কোন শ্রেণীবিন্যাসের মধ্যে পড়ে না এবং কোন স্বতন্ত্র জৈবিক গোষ্ঠী দ্বারা একত্রিত নয়, বরং জলজ বাস্তুতন্ত্রের উপর তাদের নির্ভরতা এবং অবিচ্ছেদ্য সম্পর্ক রয়েছে। জলজ জীবনের উপর নির্ভরতার মাত্রা প্রজাতিভেদে ব্যাপকভাবে পরিবর্তিত হয়। মিঠা পানির ট্যাক্সার মধ্যে, আমাজনীয় মানাটি এবং নদীর ডলফিন সম্পূর্ণরূপে জলজ এবং জলজ বাস্তুতন্ত্রের উপর সম্পূর্ণ নির্ভরশীল। আধা স্বাদু পানির ট্যাক্সার মধ্যে রয়েছে বৈকাল সীল, যারা পানির নিচে খায় কিন্তু বিশ্রাম নেয়, খোলস ছাড়ায় এবং বংশবৃদ্ধি করে ডাঙ্গায়; এবং ক্যাপিবারা এবং জলহস্তী যারা খাবারের সন্ধানে পানিতে ও ডাঙ্গায় উভয় স্থানেই প্রবেশ করতে এবং বের হতে সক্ষম।

জলজ জীবনযাত্রার সাথে স্তন্যপায়ী প্রাণীর অভিযোজন প্রজাতির মধ্যে উল্লেখযোগ্যভাবে পরিবর্তিত হয়। নদীর ডলফিন এবং মানাটি উভয়ই সম্পূর্ণ জলজ এবং তাই জলের জীবনের সাথে সম্পূর্ণরূপে আবদ্ধ। সীলরা আধা-জলজ প্রাণী; তারা বেশিরভাগ সময় পানিতে কাটায়, কিন্তু সঙ্গম, প্রজনন এবং খোলস ছাড়ানোর মতো গুরুত্বপূর্ণ কাজের জন্য তাদের স্থলে ফিরে যেতে হয়। বিপরীতে, জলহস্তী, ক্যাপিবারা এবং জলের শ্রু-এর মতো অনেক জলজ স্তন্যপায়ী প্রাণী জলজ জীবনযাপনের সাথে খুব কম খাপ খায়। একইভাবে, তাদের খাদ্যাভ্যাসও যথেষ্ট পরিমাণে পরিবর্তিত হয়, জলজ উদ্ভিদ এবং পাতা থেকে শুরু করে ছোট মাছ এবং ক্রাস্টেসিয়ান পর্যন্ত এরা খায়। তারা জলজ বাস্তুতন্ত্র বজায় রাখার ক্ষেত্রে গুরুত্বপূর্ণ ভূমিকা পালন করে, বিশেষ করে বিভার।

বাণিজ্যিক শিল্পের লক্ষ্যবস্তু ছিল জলজ স্তন্যপায়ী প্রাণী, যার ফলে বিভারের মতো কাজে লাগান প্রজাতির জনসংখ্যা তীব্রভাবে হ্রাস পায়। তাপ সংরক্ষণের জন্য উপযুক্ত তাদের খোসা পশম ব্যবসার সময় নেওয়া হত এবং কোট এবং টুপি তৈরি করা হত। অন্যান্য জলজ স্তন্যপায়ী প্রাণী, যেমন ভারতীয় গণ্ডার, খেলার ছলে শিকারের লক্ষ্যবস্তু ছিল এবং ১৯০০-এর দশকে তাদের জনসংখ্যা তীব্রভাবে হ্রাস পায়। এটি অবৈধ ঘোষণার পর, অনেক জলজ স্তন্যপায়ী প্রাণী অবৈধ প্রাণী শিকারে পরিণত হয়। শিকার ছাড়াও, জলজ স্তন্যপায়ী প্রাণীদের মৎস্যক্ষেত্র থেকে ধরার মাধ্যমে হত্যা করা হয়ে থাকতে পারে, যেখানে তারা স্থির জালে আটকা পড়ে এবং ডুবে যায় বা অনাহারে মারা যায়। নদীতে যানবাহনের সংখ্যা বৃদ্ধি, বিশেষ করে ইয়াংজি নদীতে, দ্রুতগামী সমুদ্র জাহাজ এবং জলজ স্তন্যপায়ী প্রাণীর মধ্যে সংঘর্ষের কারণ হয় এবং নদীতে বাঁধ দেওয়ার ফলে পরিযায়ী জলজ স্তন্যপায়ী প্রাণীরা অনুপযুক্ত এলাকায় পড়ে যেতে পারে অথবা উজানের আবাসস্থল ধ্বংস হতে পারে। নদীগুলির শিল্পায়নের ফলে চীনা নদীর ডলফিন বিলুপ্ত হয়ে যায়, ২০০৪ সালে শেষবারের মতো এই ডলফিন দেখা গিয়েছিল।

শ্রেণীবিন্যাস এবং বিবর্তন

আরো দেখুন 

 জলজ প্রাণী
 সামুদ্রিক স্তন্যপায়ী প্রাণী

তথ্যসূত্র

আরও পড়া 

 

জলজ স্তন্যপায়ী প্রাণী
জলজ প্রাণী

জলজ প্রাণী হলো যেকোনো প্রাণী, তা সে মেরুদণ্ডী হোক বা অমেরুদণ্ডী, যারা তাদের জীবনের পুরোটা সময় অথবা বেশিরভাগ সময় জলাশয়ে বাস করে।  জলজ প্রাণীরা সাধারণত ফুলকা নামক বিশেষ শ্বাস অঙ্গের মাধ্যমে, ত্বকের মাধ্যমে বা এন্টেরাল মিউকোসার সাহায্যে দ্রবীভূত অক্সিজেন আহরণ করে পানিতে গ্যাস বিনিময় করে থাকে, যদিও কিছু স্থলজ পূর্বপুরুষ থেকে উদ্ভূত হয়েছে যারা জলজ পরিবেশের সাথে পুনরায় খাপ খাইয়ে নিয়েছে (যেমন সামুদ্রিক সরীসৃপ এবং সামুদ্রিক স্তন্যপায়ী প্রাণী), এই ক্ষেত্রে তারা আসলে বাতাসে শ্বাস নেওয়ার জন্য ফুসফুস ব্যবহার করে এবং পানিতে বসবাস করার সময় মূলত তাদের শ্বাস ধরে রাখে। কিছু প্রজাতির উদরপদী মোলাস্কা, যেমন পূর্ব পান্না সমুদ্রের স্লাগ, এমনকি হলুদ-সবুজ শৈবালের সাথে অন্তঃমিথোস্ক্রিয়া মাধ্যমে ক্লেপ্টোপ্লাস্টিক সালোকসংশ্লেষণ করতে সক্ষম।

প্রায় সকল জলজ প্রাণী পানিতে প্রজনন করে, ডিম্বাকৃতি অথবা জীবন্ত, এবং অনেক প্রজাতি তাদের জীবনচক্রের সময় নিয়মিতভাবে বিভিন্ন জলাশয়ের মধ্যে স্থানান্তরিত হয়। কিছু প্রাণীর সম্পূর্ণ জলজ জীবনের পর্যায় থাকে (সাধারণত ডিম এবং লার্ভা হিসাবে), যখন প্রাপ্তবয়স্ক হিসাবে তারা রূপান্তরের পরে স্থলজ বা আধা-জলজ হয়ে ওঠে। এই ধরনের উদাহরণগুলির মধ্যে রয়েছে ব্যাঙের মতো উভচর প্রাণী, অনেক উড়ন্ত পোকামাকড় যেমন মশা, মাছমাছি, ফড়িং, ড্যামসেলফ্লাই এবং ক্যাডিসফ্লাই, সেইসাথে কিছু প্রজাতির সেফালোপড মোলাস্কা যেমন শৈবাল অক্টোপাস (যাদের লার্ভা সম্পূর্ণরূপে প্ল্যাঙ্কটনিক, কিন্তু প্রাপ্তবয়স্করা অত্যন্ত স্থলজ)।

জলজ প্রাণীরা একটি বৈচিত্র্যময় পলিফাইলেটিক গোষ্ঠী যা সম্পূর্ণরূপে তাদের বসবাসের প্রাকৃতিক পরিবেশের উপর ভিত্তি করে তৈরি, এবং তাদের মধ্যে অনেক রূপগত এবং আচরণগত মিল অভিসারী বিবর্তনের ফলাফল। এরা স্থলজ এবং আধা-জলজ প্রাণীদের থেকে আলাদা, যারা জলাশয়ের বাইরে বেঁচে থাকতে পারে, অন্যদিকে জলজ প্রাণীরা প্রায়শই পানিশূন্যতা বা হাইপোক্সিয়ার কারণে মারা যায়, দীর্ঘক্ষণ জল থেকে বের করে আনলে হয় ফুলকা ব্যর্থতা বা তাদের নিজস্ব শরীরের ওজনের কারণে সংকোচনশীল শ্বাসকষ্টের কারণে (যেমন তিমি সমুদ্র সৈকতে আটকে যাওয়ার ক্ষেত্রে হয়)। জলজ উদ্ভিদ, শৈবাল এবং জীবাণুর পাশাপাশি, জলজ প্রাণীরা বিভিন্ন সামুদ্রিক, লোনা এবং মিঠা পানির জলজ বাস্তুতন্ত্রের খাদ্য জাল তৈরি করতে গুরুত্বপূর্ণ ভূমিকা পালন করে থাকে।

সূত্র

তথ্যসূত্র

বহিঃসংযোগ 
 

অভিযোজন অনুযায়ী প্রাণী
জলজ প্রাণী